 Cabdilaahi Axmed Maxamed Daamuur, oo isagu ugu horeyn ka hadlaya Komishanka ayaa yidhi Dhaqan baynu leenahay, marka la is qabto, waxaa la iskula tagaa xeer beegti dhex ah, xeer beegtaas dhexda ah haddii ay ciddi wax ka garan weydo, oo Garsoorkooda lagu qanci waayo, oo cid gaar ahi ay ka cabato, xeer beeg kale ayaa haddana dhex gasha,dadkuna muu madhan, ee wax kasta oo dadka ka dhexeeya, haddii ciddi wax tirsato, waa laga wareegi karaa, rafcaana waa laga qaadan karaa, laakiin mar walba qasab maaha in iyagii laga cabanaayey waxna laga tirsanaayey inay gartii naqaan, sidaas ayeynu wax ku soo wadnay, ee haddii Komishanka Mucaaradka ama Muxaafidku wax ka sheegtaan, walibana waxa laga sheeganayo ama cadaalad darada laga tirsanayana la caddeeyo, waxaa xaq loogu leeyahay in laga bedelo, Madaxweynahana xaq baa loogu leeyahay inuu kala tiro Komishankan, maxaa yeelay waa xeer beegti aanu qoonsanay, waxaana hubaal ah in haddii aanu nahay Xisbiyada Mucaaradka in aanan ka baqaynin in aanu Doorashada galno, balse waa in wax walba oo aanu tirsanayno sidooda loo xalliyaa. 